Olulise tähtsusega riiklike küsimuste ja raportite arutelu
Olulise tähtsusega riiklike küsimuste ja raportite arutelu detailvaade
#000001
Olulise tähtsusega riiklike küsimuste ja raportite arutelu detailvaade
#000002
Riigikogu on Eesti rahva esinduskogu, kuhu kuulub 101 liiget. Rahvas valib Riigikogu neljaks aastaks. Riigikogu tähtsaimad ülesanded on võtta vastu seadusi ja otsuseid, teha parlamentaarset kontrolli ja arendada välissuhtlust.
#000006
Riigikogus on 11 alatist ja 3 erikomisjoni. Eriti tähtsate probleemide lahendamiseks moodustatakse uurimis- või probleemkomisjone.
#000007
Riigikogu tööperioodi nimetatakse istungjärguks ja aastas on kaks korralist istungjärku. Riigikogu istungid on avalikud.
#000008
Olulise tähtsusega riiklike küsimuste ja raportite arutelu
#000009
VI Riigikogu (Riigivolikogu ja Riiginõukogu)
#000010
Teeme otseülekandeid istungisaalist ja komisjonide avalikest istungitest, samuti teistest Riigikogu olulistest sündmustest.
#000012
Istungi ülevaated Riigikogu võttis vastu Euroopa digitaalset ühisturgu edendava seaduse
#000013
Riigikogu võttis vastu Euroopa digitaalset ühisturgu edendava seaduse
#000014
Riigikogu võttis 84 poolthäälega vastu e-identimise ja e-tehingute usaldusteenuste seaduse, mis aitab luua ühise aluse turvalisele elektroonilisele suhtlusele kodaniku, ettevõtja ja ametiasutuse vahel.
#000015
Euroopa Liit soovib suurendada usaldust elektrooniliste tehingute vastu siseturul.
#000016
Valitsuse algatatud e-identimise ja e-tehingute usaldusteenuste seadusega (237 SE) luuakse riigisisene regulatsioon e-identimise ja e-tehingute usaldusteenuste Euroopa Liidu määruse (eIDAS määrus) rakendamiseks.
#000017
Määrus reguleerib e-identimise piiriülest kasutust ning ühtsete reeglite alustel selliste usaldusteenuste osutamist siseturul nagu e-allkiri, ajatempel ja veebisaidi autentimine. Määrus aitab kaasa digitaalse ühtse turu edendamisele ja lihtsustab internetipõhiste piiriüleste teenuste kasutamist.
#000018
E-identimise koostöö järgi peavad liikmesriikide asutused digitaalallkirju vastastikku tunnustama 2016. aastal ja elektroonilist identiteeti 2018. aastal. Liikmesriigid võivad teiste liikmesriikide elektroonilist identiteeti vastastikku tunnustada ka juba varem.
#000019
Riigikogu lõpetas nelja eelnõu esimene lugemise:
#000020
Valitsuse algatatud rakkude, kudede ja elundite hankimise, käitlemise ja siirdamise seaduse ning riigilõivuseaduse muutmise seaduse eelnõuga (278 SE) võetakse Eesti õigusesse üle kaks Euroopa Komisjoni direktiivi, et tagada kolmandatest riikidest imporditud rakkude ja kudede vastavus Euroopa Liidu ohutus- ja kvaliteedistandarditele.
#000021
Pärast direktiivide rakendumist, peab Ravimiamet registreerima Euroopa Liidu koepangaregistris kõik ettevõtted, kes tegelevad rakkude ja kudede hankimise ning käitlemisega ja kellele on antud vastav tegevusluba, seal hulgas impordisertifikaat.
#000023
Rakkude ja kudede käitlemisega tegeleb Eestis praegu üheksa ettevõtjat, kellest kaks tegeleb rakkude ja kudede impordiga kolmandatest riikidest. Käesoleva seaduse jõustumisel tuleb neil kahel ettevõtjal taotleda vastav impordisertifikaat. Uudse ravimi tootja tegevusluba on välja antud ühele ettevõtjale. Uudne ravim on geeniteraapiaks või somaatilise raku teraapiaks ettenähtud ravim või koetehnoloogiline toode. Alates 29. aprillist 2017 antakse kõikidele hangitud ja käideldud rakkudele ja kudedele ning nendest valmistatud toodetele kordumatu Euroopa kood, mis koosneb annetuse ja toote identifitseerimistunnustest.
#000024
Valitsuse algatatud 2016. aasta riigieelarve seaduse muutmise seaduse eelnõu (296 SE) ei muuda riigieelarve kulude ja tulude kogu mahtu, kuid täpsustuvad ministeeriumide ja teiste asutuste jooksva aasta kulud. Eelnõu kajastab kokku 98 muudatusettepanekut.
#000025
Eelnõu tutvustanud rahandusminister Sven Sester ütles, et muudatuste eesmärk on kasutada aasta jooksul kuluprognooside muutmise tõttu vabanevad vahendid riigi pakiliste probleemide lahendamiseks. „Riigi kulud tervikuna ei kasva, kuid vabanevate vahendite arvel saame teha ka teisi kulusid,“ kinnitas Sester. Sester tõi esile, et siseministeeriumi valitsemisalas idapiiri ehituskulude täpsustamisega seoses vabaneb ligikaudu 16 miljonit eurot, sest on viibinud maadeost omanike käest ja sellest tulenevalt ka muud tegevused. Vabanevate vahendite arvelt on kavas eraldada 250 000 eurot päästjate kaitseriietuse hankimiseks.
#000026
Vabanevate vahendite kasutamiseks on valitsus teinud ministri sõnul ettepaneku eraldada 3 miljonit eurot piima- ja sealihatootjate raske majandusliku olukorra leevendamiseks. Sester selgitas, et see abi piima- ja sealihatootjatele on osa suuremast paketist, milleks on kavandatud lisaks 4,6 miljonit ka 2017. aasta riigieelarvega. Sellele lisandub Euroopa Liidu antav erakorraline abi 8 miljonit eurot. Seega saavad põllumehed erakorralist abi üle 15 miljoni euro.
#000028
Kultuuriministeeriumi valitsemisalas on valitsus teinud ettepaneku suurendada 4 miljoni euro võrra toetusi Eesti Rahvusringhäälingule, et lõpetada rahvusringhäälingu uudistemaja ehitustööd. Lisaks on plaan suunata 700 000 eurot Rahvusringhäälingule uue liikuva ülekandejaama hankimiseks.
#000029
Haridus- ja Teadusministeeriumi valitsemisalas on valitsus teinud ettepaneku eraldada 3,2 miljonit eurot, et teadusraamatukogud saaksid tagada ligipääsu teadusandmebaasidele 2017. aastal, makstes litsentsitasud sel aastal.
#000030
Justiitsministeeriumi valitsemisalas on ettepanek eraldada 300 000 eurot ravimite ostmiseks kinnipeetavatele. Sotsiaalministeeriumi valitsemisalas ettepanek kokku 2 miljoni euro ulatuses Narva haigla ja Põlva haigla paremaks sidumiseks üleriigilise haiglavõrguga.
#000031
Kaitseministeeriumi valitsemisalas on valitsuse ettepanek täpsustada eelarvet nii, et kinnitatud hankeplaani järgi läheks majandamiskuludest 9,8 miljonit eurot kaitseotstarbelise erivarustuse ostuks.
#000032
Valitsuse algatatud hasartmänguseaduse § 100 muutmise seaduse eelnõu (260 SE) loob võimaluse karistada kriminaalkorras kihlveopettuste toimepanijaid. Kihlveopettuseks on näiteks juhtum, kus sportlased panustavad eelnevalt kokku lepitud tulemusele, näiteks vastaste võidule ja üritavad meelega kaotada. Tulenevalt kohtupraktikast saab täna selliste pettuste eest karistada üksnes väärteo korras. Eelnõuga tehakse muudatus väärteo koosseisus ja sätestatakse, et väärteo koosseis rakendub vaid neil juhtudel, kui sellega ei panda ühtlasi toime karistusseadustikus sätestatud kelmuse koosseisu.
#000033
Valitsuse algatatud raamatupidamise seaduse muutmise seaduse eelnõu (259 SE) muudab arveldamise avaliku sektoriga täielikult e-arvetel põhinevaks. Era- ja avaliku sektori vahelisel arveldamisel e-arvete kohustuslikuks muutmine tuleneb valitsuse püstitatud eesmärgist edendada reaalaja majandust. Lisaks muudetakse raamatupidamise algdokumendile esitatavaid nõudeid. Eelnõuga sätestatakse kohustus, et alates 1. jaanuarist 2017 peab avalikule sektorile esitatav arve nii kauba müümisel kui teenuse osutamisel olema e-arve. E-arve on arve, mille kogu käitlemine toimub elektrooniliselt – arve edastatakse operaatori vahendusel ühest raamatupidamistarkvarast otse teise ning saaja ei pea enam arve andmeid käsitsi sisestama. Üleminek e-arvetele tähendab avaliku sektori jaoks umbes 2,5 miljoni euro suurust kokkuhoidu aastas. E-arvetele ülemineku sujuvuse tagamiseks võimaldab riik mikro- ja väike- ning keskmise suurusega ettevõtetel kasutada e-arvete koostamiseks ja edastamiseks registrite ja infosüsteemide veebipõhist tarkvara aastatel 2017-2018 tasuta. Eelnõuga muudetakse raamatupidamise algdokumendile, näiteks lepingutele, kviitungitele, aktidele, saatelehtedele esitatavaid nõudeid, et lihtsustada nende koostamist ning vältida mittevajalikke andmete esitamist. Algdokumendi kohustuslikeks nõueteks jääb ainult majandustehingu aeg, sisu ja arvnäitajad. Täiendavad nõuded jäävad kehtima üksnes raamatupidamise kohustuslaste vahel esitatavatele arvetele, näiteks kahe ettevõtja vahelisel müügiarvel.
#000034
Riigikogu istungite videosalvestisi saab vaadata 
#000035
Riigikogu arutas olulise tähtsusega riikliku küsimusena inimeste ja ettevõtete toimetulekut 26.01.2023
Riigikogu alandas turvatöötajate vanuse alampiiri 25.01.2023
Riigikogus läbis esimese lugemise metsanduse arengukava 24.01.2023
Riigikogu sai ülevaate teadus- ja arendustegevuse olukorrast 23.01.2023
#000037
Teie arvamus on meile oluline, jagage seda meiega!
#000038